stanford-oval/wikipedia huggingface dataset:
แซรอสดวงอาทิตย์ที่ 118
อุปราคาเงามืด

อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
| การจำแนก | จำนวน | ร้อยละ |
| --- | --- | --- |
| อุปราคาเงามืดทั้งหมด | 57 | 100.00 |
| แบบศูนย์กลาง (สองเขต) | 56 | 98.25 |
| แบบศูนย์กลาง (หนึ่งเขต) | 0 | 0.00 |
| แบบไม่ศูนย์กลาง (หนึ่งเขต) | 1 | 1.75 |
โตโยต้า พรีเมียร์คัพ 2013

การแข่งขัน โตโยต้า พรีเมียร์คัพ 2013 ครั้งที่ 4 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบุรีรัมย์ ยูไนเต็ด จากประเทศไทย พบกับทีมในเจลีก คือนาโกยา แกรมปัส จากประเทศญี่ปุ่น
การแข่งขัน

15 กุมภาพันธ์ 2557
17:45
| บุรีรัมย์ ยูไนเต็ด  | 1–1 |  นาโกยา แกรมปัส |
| --- | --- | --- |
| เจย์ ซิมป์สัน  15' | ผลการแข่งขัน | ชุน โอบุ  43' |
ลูกโทษ
|             | 4–3 |             |
| --- | --- |
             บุรีรัมย์ ยูไนเต็ด :              นาโกยา แกรมปัส
แหล่งข้อมูลอื่น

“เซราะกราว” แม่นโทษชนะ “นาโกยา” ซิวแชมป์โตโยต้าฯ เก็บถาวร 2016-03-05 ที่ เวย์แบ็กแมชชีน
โทรทัศน์ประเทศไทยใน พ.ศ. 2498

เหตุการณ์ที่เกิดขึ้นใน พ.ศ. 2498 ในโทรทัศน์ประเทศไทย
เหตุการณ์

วันศุกร์ที่ 24 มิถุนายน - ซึ่งตรงกับวันชาติของไทยในสมัยนั้น โดยใช้เครื่องส่งขนาด 10 กิโลวัตต์ แพร่ภาพขาวดำระบบ 525 เส้นต่อภาพ 30 ภาพต่อวินาที เช่นเดียวกับที่ใช้ในสหรัฐอเมริกา ต่อมาในเวลา 19:00 น. วันเดียวกัน จึงเริ่มออกอากาศอย่างเป็นทางการ เริ่มด้วยอารีย์ นักดนตรี ผู้ประกาศของสถานีฯ รำประกอบเพลงต้นบรเทศ (ในยุคหลังเรียกว่า ต้นวรเชษฐ์) ซึ่งใช้เปิดการออกอากาศ ทั้งสถานีโทรทัศน์และสถานีวิทยุของ บจก.ไทยโทรทัศน์ ออกอากาศสดจากห้องส่ง จากนั้นเย็นจิตต์ สัมมาพันธ์ ประกาศแจ้งรายการประจำวัน
ดูเพิ่ม

รายชื่อปีในโทรทัศน์ประเทศไทย
โดเรม่อน ศิษย์ศรีคร้าม

โดเรม่อน ศิษย์ศรีคร้าม เป็นนักมวยไทยระดับอาชีพแห่งเวทีมวยลุมพินี ชื่อชกของเขามาจากตัวละครโดราเอมอน และเป็นนักมวยไทยที่ได้รับการกล่าวว่า มีรูปแบบการโจมตีที่หลากหลาย และสวยงาม
ทั้งนี้ ได้เคยมีแผนจัดให้โดเรม่อนเข้าแข่งขันศึกมวยไทยลุมพินีเกริกไกร ที่จัดขึ้น ณ วันที่ 12 มกราคม พ.ศ. 2556 โดยเขาจะพบกับคู่ชกชาวลาวชื่อริมโขงเล็ก อ.บุญช่วย แต่ได้ยกเลิกแผนดังกล่าวในภายหลัง
ประวัติ

วันที่ 29 มกราคม พ.ศ. 2554 โดเรม่อนเข้าแข่งขันศึกมวยไทยลุมพินีเกริกไกร ที่เวทีมวยลุมพินี และเป็นฝ่ายชนะคะแนนโกมินทร์ ราชานนท์ จากนั้น ในวันที่ 25 กุมภาพันธ์ โดเรม่อนเข้าแข่งขันศึกเพชรยินดี ที่เวทีมวยลุมพินี โดยได้พบกับต้นตระกูล เพชรตะเคียน และได้รับการกล่าวว่าเป็นการจับคู่ที่ยากแก่การทำนายผลการชก
ในการแข่งขันที่สนามมวยเวทีลุมพินี โดเรม่อนเคยเป็นฝ่ายชนะคะแนนเพชรวศิลป์ ศิษย์ราชศักดิ์ ก่อนที่จะเป็นฝ่ายแพ้คะแนนให้กับปิรันย่า เพชรสี่หมื่น และเด่นสุรินทร์ เอ็กซินดิคอลยิม ในวันที่ 11 กุมภาพันธ์ พ.ศ. 2555 เขาได้พบกับคู่ชกชื่อแสงชัย ท็อปคิงส์บ็อกซิ่ง ในรายการศึกมวยไทยลุมพินีเกริกไกร ที่จัดขึ้นโดยวิรัตน์ วชิรรัตนวงศ์ ซึ่งโดเรม่อนเป็นฝ่ายแพ้คะแนน จากนั้น เขาได้พบกับคู่ชกชื่อเดชรุ่งเรือง ศักดิ์สมพร ในวันที่ 12 พฤษภาคม ที่เวทีมวยลุมพินี ในรุ่น 110 ปอนด์ ซึ่งได้รับการวิจารณ์ว่าโดเรม่อนจะเป็นฝ่ายชนะ และจากการแข่งขันในครั้งดังกล่าว โดเรม่อนเป็นฝ่ายชนะทีเคโอได้ในยกที่สาม จากนั้น ในวันที่ 9 มิถุนายน ในรายการแข่งขันศึกมวยไทยลุมพินีเกริกไกรของปีเดียวกันนี้ เขาได้พบกับคู่ชกอย่างเพชรเมืองลุง เอื้อสัมพันธ์ ซึ่งโดเรม่อนเป็นฝ่ายแพ้คะแนน
สถิติการชก

| 0 | 1 | 2 | 3 | 4 | 5 |
| --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ |

| 29 ม.ค. 2554 | ชนะ | โกมินทร์ ราชานนท์ | ศึกมวยไทยลุมพินีเกริกไกร | สนามมวยเวทีลุมพินี | ชนะคะแนน |

| 25 ก.พ. 2554 |  | ต้นตระกูล เพชรตะเคียน | ศึกเพชรยินดี | สนามมวยเวทีลุมพินี |  |

|  | ชนะ | เพชรวศิลป์ ศิษย์ราชศักดิ์ |  | สนามมวยเวทีลุมพินี | ชนะคะแนน |

|  | แพ้ | ปิรันย่า เพชรสี่หมื่น |  | สนามมวยเวทีลุมพินี | แพ้คะแนน |

| 7 ม.ค. 2555 | แพ้ | เด่นสุรินทร์ เอ็กซินดิคอลยิม | ศึกมวยไทยลุมพินีเกริกไกร | สนามมวยเวทีลุมพินี | แพ้คะแนน |

| 11 ก.พ. 2555 | แพ้ | แสงชัย ท็อปคิงส์บ็อกซิ่ง | ศึกมวยไทยลุมพินีเกริกไกร | สนามมวยเวทีลุมพินี | แพ้คะแนน |

| 12 พ.ค. 2555 | ชนะ | เดชรุ่งเรือง ศักดิ์สมพร |  | สนามมวยเวทีลุมพินี | ชนะทีเคโอยก 3  |

| 9 มิ.ย. 2555 | แพ้ | เพชรเมืองลุง เอื้อสัมพันธ์ | ศึกมวยไทยลุมพินีเกริกไกร | สนามมวยเวทีลุมพินี | แพ้คะแนน |
ดูเพิ่ม

โดราเอมอน
โทรทัศน์ประเทศไทยใน พ.ศ. 2497

เหตุการณ์ที่เกิดขึ้นใน พ.ศ. 2497 ในโทรทัศน์ประเทศไทย
เหตุการณ์

6 กันยายน - พลตำรวจเอก เผ่า ศรียานนท์ ประธานกรรมการบริษัท ไทยโทรทัศน์ จำกัด (อธิบดีกรมตำรวจ ในขณะนั้น) เป็นประธานพิธีวางศิลาฤกษ์ อาคารที่ทำการ สถานีโทรทัศน์ไทยทีวีช่อง 4 ภายในบริเวณวังบางขุนพรหม ที่ทำการของธนาคารแห่งประเทศไทยในปัจจุบัน (จึงเป็นที่มาของชื่อ ที่ผู้ชมทั่วไปเรียกว่า ช่อง 4 บางขุนพรหม) โดยในระยะเวลาใกล้เคียงกัน ก็เริ่มทดลองส่งแพร่ภาพโทรทัศน์ จากห้องส่งของสถานีวิทยุกระจายเสียง ท.ท.ท. ไปพลางก่อน จนกระทั่งก่อสร้างอาคารที่ทำการ พร้อมติดตั้งเครื่องส่งเสร็จสมบูรณ์
ดูเพิ่ม

รายชื่อปีในโทรทัศน์ประเทศไทย
โทรทัศน์ประเทศไทยใน พ.ศ. 2506

เหตุการณ์ที่เกิดขึ้นใน พ.ศ. 2506 ในโทรทัศน์ประเทศไทย
เหตุการณ์

ททบ.ตั้งสถานีทวนสัญญาณเป็นแห่งแรก บนยอดเขาวงพระจันทร์ อำเภอโคกสำโรง จังหวัดลพบุรี โดยใช้เครื่องทรานสเลเตอร์ถ่ายทอดสัญญาณ เริ่มจากถ่ายทอดการฝึกทหารในยามปกติ ซึ่งมีชื่อรายการว่า การฝึกธนะรัชต์ ทั้งนี้ เริ่มจัดรายการภาคกลางวัน ในปีเดียวกันนี้ด้วย
ดูเพิ่ม

รายชื่อปีในโทรทัศน์ประเทศไทย
โทรทัศน์ประเทศไทยใน พ.ศ. 2501

เหตุการณ์ที่เกิดขึ้นใน พ.ศ. 2501 ในโทรทัศน์ประเทศไทย
เหตุการณ์

สถานีวิทยุโทรทัศน์กองทัพบกช่อง 7 (ชื่อสากล: ATV รหัส: HSATV ชื่อย่อ: ททบ.7) เริ่มต้นออกอากาศเป็นปฐมฤกษ์ เมื่อวันเสาร์ที่ 25 มกราคม  จากอาคารสวนอัมพร เป็นภาพขาวดำ ใช้ระบบเอฟซีซี (Federal Communication Committee) 525 เส้น ทางช่องสัญญาณที่ 7 ด้วยเครื่องส่งออกอากาศ กำลังส่ง 5 กิโลวัตต์ และทวีกำลังเพิ่มขึ้นอีก 12 เท่า บนสายอากาศสูง 300 ฟุต รวมกำลังส่งออกอากาศทั้งสิ้น 60 กิโลวัตต์ จึงเป็นสถานีโทรทัศน์ไทยแห่งที่สอง ต่อจากสถานีโทรทัศน์ไทยทีวีช่อง 4 ของบริษัท ไทยโทรทัศน์ จำกัด (สถานีโทรทัศน์ช่อง 9 เอ็มคอตเอชดี ของบริษัท อสมท จำกัด (มหาชน) ในปัจจุบัน)
ดูเพิ่ม

รายชื่อปีในโทรทัศน์ประเทศไทย
เอ็นพี (ความซับซ้อน)

ในทฤษฎีความซับซ้อนในการคำนวณ กลุ่มปัญหา เอ็นพี (NP: Non-deterministic Polynomial time) สามารถนิยามได้สองวิธี ซึ่งเราสามารถพิสูจน์ได้ไม่ยากนักว่านิยามทั้งสองแบบนี้สมมูลกัน
เอ็นพี เป็นเซตของปัญหาการตัดสินใจที่สามารถหาคำตอบได้ด้วยเครื่องจักรทัวริงเชิงไม่กำหนด (non-deterministic Turing machine) ภายในเวลาที่เป็นฟังก์ชันพหุนามกับขนาดของอินพุต
เอ็นพี เป็นเซตของปัญหาการตัดสินใจที่สามารถตรวจคำตอบได้ภายในเวลาที่เป็นฟังก์ชันพหุนามกับขนาดของอินพุต ด้วย เครื่องจักรทัวริงเชิงกำหนด (deterministic Turing machine)
คำว่า "ตรวจคำตอบ" ในที่นี้มีความหมายค่อนข้างจะคลุมเครือ ซึ่งรายละเอียดในส่วนนี้จะถูกอธิบายในไม่ช้า
บทนำ

เอ็นพี เป็นคลาสของปัญหาที่ใหญ่มาก ประกอบด้วยปัญหาสำคัญมากมาย (รวมทั้งปัญหาทั้งหมดที่อยู่ในพีด้วย) ปัญหาบางอย่างในเอ็นพีค่อนข้างเป็นนามธรรมที่ดูเหมือนกับว่าจะไม่มีประโยชน์อะไรเลยในชีวิตจริง แต่ปัญหาส่วนใหญ่ที่ถูกนำมาใช้อย่างมากในงานอุตสาหกรรมและการคำนวณต่างๆ ก็เป็นปัญหาในกลุ่มเอ็นพีเช่นกัน ตัวอย่างเช่น ปัญหาการออกแบบเครือข่ายเพื่อให้ราคาถูกที่สุด ปัญหาการหาเส้นทางเดินครบรอบที่ประหยัดที่สุด ปัญหาการแบ่งและจัดลำดับการทำงานสำหรับคอมพิวเตอร์ ฯลฯ
นิยามของเอ็นพี (แบบเป็นทางการ)

นิยามแบบเป็นทางการของเอ็นพีมีสองแบบ
นิยามของเอ็นพี (แบบเป็นทางการ) > นิยามแบบแรก -- เครื่องจักรทัวริงเชิงไม่กำหนด

เราจะกล่าวว่าปัญหาการตัดสินใจ  \pi  อยู่ภายในเอ็นพี เมื่อ เราสามารถหาเครื่องจักรทัวริงเชิงไม่กำหนด M ที่มีคุณสมบัติดังต่อไปนี้
M ทำงานจบภายในจำนวนเสตปที่เป็นฟังก์ชันพหุนามกับขนาดของอินพุต
ถ้า x เป็นตัวอย่างของปัญหาที่ตอบว่า "ใช่" จะมีอย่างน้อย 1 เส้นทางการคำนวณ (computation path) ของ M(x) ที่ให้คำตอบว่า "ใช่"
ถ้า x เป็นตัวอย่างของปัญหาที่ตอบว่า "ไม่ใช่" ทุกเส้นทางการคำนวณของ M(x) จะให้คำตอบว่าไม่ใช่
ลองมาดูตัวอย่างกันสักสองสามตัวอย่าง
เริ่มจากปัญหาที่เข้าใจได้ง่าย พิจารณาปัญหา "จำนวน x เป็นจำนวนประกอบหรือไม่?" ปัญหานี้จะตอบว่า "ใช่" ถ้าจำนวนที่กำหนดให้เป็นจำนวนประกอบ สำหรับปัญหานี้เราสามารถออกแบบเครื่องจักรทัวริงเชิงไม่กำหนดให้ทำงานดังต่อไปนี้
M(x)  
    เลือกจำนวน y ที่มีค่ามากกว่า 2 แต่น้อยกว่า x มา 1 จำนวน 
         ถ้า y หาร x ลงตัว ตอบว่า "ใช่" 
    ตอบว่า "ไม่ใช่"
พิจารณาการทำงานของเครื่องจักรทัวริงในสองกรณี กรณีแรก ถ้า x เป็นจำนวนประกอบ จะมีทางเป็นไปได้ว่าจำนวน y ที่ M เลือกจะหาร x ลงตัว กรณีที่สอง ถ้า x ไม่ใช่จำนวนประกอบ ไม่ว่า M จะเลือกจำนวนใดมาก็ตาม คำตอบที่ได้จะเป็น "ไม่ใช่" เสมอ จากการมีอยู่ของ M ดังกล่าว เราสามารถสรุปได้ว่าปัญหานี้อยู่ในเอ็นพี
ถัดมา พิจารณา ปัญหาความสอดคล้องแบบบูล เราสามารถออกแบบเครื่องจักรทัวริงเชิงไม่กำหนดดังต่อไปนี้ โดยเครื่องจักร M จะรับนิพจน์  \phi (x_{1},x_{2},\ldots ,x_{n}) มา แล้วตัดสินว่านิพจน์นี้สามารถแทนค่า  x_{1},x_{2},\ldots ,x_{n} เพื่อทำให้นิพจน์เป็นจริงได้หรือไม่
M(\phi )
    for i :=1 to n 
       เลือกค่า  x_{i} จาก (true, false) 
    แทนค่าที่เลือกทั้งหมดลงใน  \phi  แล้วตอบว่า "ใช่" ถ้า  \phi  เป็นจริง ถ้าไม่งั้นแล้วให้ตอบ "ไม่ใช่"
นิยามของเอ็นพี (แบบเป็นทางการ) > นิยามแบบที่สอง -- การตรวจคำตอบ

เราจะกล่าวว่าปัญหาการตัดสินใจ  \pi  อยู่ภายในเอ็นพี เมื่อ เราสามารถหาเครื่องจักรทัวริงเชิงกำหนด V ที่มีคุณสมบัติดังต่อไปนี้ (V เป็นตัวแทนของ verifier)
V ทำงานจบภายในเวลาที่เป็นฟังก์ชันพหุนามกับขนาดของอินพุต
ถ้า x เป็นตัวอย่างของปัญหาที่ตอบว่า "ใช่" จะมีบทพิสูจน์ w ที่ทำให้ V(x,w) ตอบว่า "ใช่"
ถ้า x เป็นตัวอย่างของปัญหาที่ตอบว่า "ไม่ใช่" ไม่ว่าบทพิสูจน์ w จะเป็นอะไรก็ตาม V(x,w) จะตอบว่า "ไม่ใช่"
บทพิสูจน์ w มีขนาดเป็นฟังก์ชันพหุนามกับขนาดของอินพุต
หมายเหตุ: w มีชื่อเรียกหลายแบบ  ที่นิยมเรียกกันก็คือ พยาน (witness) , บทพิสูจน์ (proof) , และ certificate
ลองมาดูตัวอย่างเดียวกันแต่ใช้นิยามของเอ็นพีแบบที่สองในการพิสูจน์ดูบ้าง เริ่มจากปัญหาจำนวนประกอบก่อน เราสามารถออกแบบ V ได้ดังนี้
V(x,w)  
    ถ้า w หาร x ลงตัว ตอบว่า "ใช่" 
    ตอบว่า "ไม่ใช่"
สังเกตว่าถ้า x เป็นจำนวนประกอบ จะมีบทพิสูจน์ w (ซึ่งในที่นี้ บทพิสูจน์ก็คือจำนวนที่หารจำนวนประกอบ x ลงตัว) ที่ทำให้ V ตอบว่า "ใช่" แต่ในทางกลับกันหาก x เป็นจำนวนเฉพาะ จะไม่มีบทพิสูจน์ใดที่ทำให้ V ตอบว่า "ใช่"
ลองมาดูตัวอย่างของ ปัญหาความสอดคล้องแบบบูล อีกครั้ง เราสามารถออกแบบ V ได้โดย
V(\phi ,w)
    ถ้า w ไม่อยู่ในรูปแบบของ  w=w_{1}w_{2}\ldots w_{n} ตอบว่า "ไม่ใช่" 
    แทนค่า  \phi (w_{1},w_{2},\ldots ,w_{n}) แล้วตอบว่า "ใช่" ถ้า  \phi  เป็นจริง ถ้าไม่งั้นแล้วให้ตอบ "ไม่ใช่"
จะเห็นว่าในปัญหานี้บทพิสูจน์ของเราก็คือค่าของตัวแปรที่ทำให้นิพจน์เป็นจริงนั่นเอง
นิยามของเอ็นพี (แบบเป็นทางการ) > การสมมูลกันของนิยาม

เนื้อหาในส่วนนี้จะกล่าวถึงแนวคิดของบทพิสูจน์ว่าทำไมนิยามทั้งสองแบบนี้จึงสมมูลกันได้ การพิสูจน์แยกออกเป็นสองส่วนในส่วนแรกต้องพิสูจน์ว่าหากเซ็ต A ถูกจัดว่าเป็นเอ็นพีตามนิยามแบบแรกแล้ว A จะต้องเป็นเอ็นพีตามนิยามแบบที่สองด้วย และในส่วนที่สองเราต้องพิสูจน์ในกรณีกลับกัน
นิยามแบบแรก  \rightarrow  นิยามแบบที่สอง
สมมติว่าปัญหา A มีเครื่องจักรทัวริงเชิงไม่กำหนด M ที่ใช้เวลาการคำนวณเป็นฟังก์ชันพหุนามกับขนาดของอินพุต เราสามารถสร้างเครื่องจักรทัวริงเชิงกำหนด V ที่ simulate M โดยพิจารณาบทพิสูจน์ที่จะตรวจสอบคือบิตสตริงที่บ่งบอกถึงทางเลือกของ M และ V จะตอบ "ใช่" หากท้ายสุดแล้วสตริงที่บ่งบอกทางเลือกทำให้  M ทำงานจบในสถานะที่ตอบ "ใช่" เราลองมาวิเคราะห์การทำงานของ V กันดู
หาก x เป็นตัวอย่างของปัญหาที่ตอบ "ใช่" บทพิสูจน์ที่เป็นทางเลือกที่ทำให้ A ตอบรับจะผ่านการตรวจสอบของ V
หาก x เป็นตัวอย่างของปัญหาที่ตอบ "ไม่ใช่" จะไม่มีบทพิสูจน์ใดที่ผ่านการตรวจสอบของ V ได้
มีรายละเอียดปลีกย่อยที่ต้องจัดการอีกหน่อยคือ M อาจจะมีจำนวนทางเลือกมากกว่าสองในการเลือกแต่ละครั้ง ทำให้ไม่สามารถใช้บิตสตริงในการกำหนดทางเลือกได้ กรณีนี้สามารถแก้ได้ง่ายโดยการแปลง M ไปเป็น  M' โดยที่ทุกครั้งที่  M' ใช้สมบัติการเลือกของเครื่องจักรทัวริงเชิงไม่กำหนด ทางเลือกของ  A' จะมีเพียงสองเท่านั้น
นิยามแบบที่สอง  \rightarrow  นิยามแบบแรก
สมมติว่าปัญหา A เป็นเอ็นพีตามนิยามแบบที่สอง นั่นก็คือมีเครื่องจักรทัวริงเชิงกำหนด V ที่ทำหน้าที่ในการตรวจสอบตามนิยาม เราสามารถสร้างเครื่องจักรทัวริงเชิงไม่กำหนด M ที่รับอินพุต x ที่สอดคล้องกับนิยามแบบแรกโดยการให้ M ใช้ความสามารถของเครื่องจักรทัวริงเชิงไม่กำหนดในการเลือกบทพิสูจน์ w สำหรับ V หลังจากนั้น M simulate การทำงานของ V(x,w) และ M ตอบรับเมื่อ V(x,w) ให้คำตอบว่า "ใช่" เราสามารถวิเคราะห์เป็นสองกรณีได้ในวิธีเดียวกันกับบทพิสูจน์ในส่วนแรก
ทำไมบางปัญหาในเอ็นพีจึงยาก

เนื่องจากว่าปัญหาที่อยู่ในกลุ่มนี้หลายอย่างมีประโยชน์เป็นอย่างมากในการแก้ปัญหาในชีวิตจริง นักวิจัยหลายคนจึงพยายามที่จะหาขั้นตอนวิธีที่มีประสิทธิภาพ (ทำงานในเวลาที่เป็นพหุนามกับขนาดของอินพุต) ในการแก้ปัญหาเหล่านี้ แต่ว่า จนกระทั่งปัจจุบัน ปํญหาหลายอย่างยังไม่สามารถหาขั้นตอนวิธีที่มีประสิทธิภาพได้
กลุ่มของปัญหาที่สำคัญเป็นอย่างมากในกลุ่มของเอ็นพีก็คือ เอ็นพีบริบูรณ์ ซึ่งมักจะถูกเรียกว่าเป็นกลุ่มของปํญหาที่ยากที่สุดในเอ็นพี เนื่องมาจากว่า การแก้ปัญหาเอ็นพีบริบูรณ์ได้อย่างมีประสิทธิภาพ ส่งผลให้เราสามารถแก้ปัญหาทั้งหมดในกลุ่มของเอ็นพีได้อย่างมีประสิทธิภาพด้วย ในปัจจุบัน หากปัญหาใดถูกจัดอยู่ในกลุ่ม เอ็นพีบริบูรณ์ นักวิจัยจะเลิกล้มความคิดที่จะหาคำตอบของปํญหานั้น (อย่างมีประสิทธิภาพ) ทันที  โดยมักเปลี่ยนเป้าหมายไปที่การหาขั้นตอนวิธีแบบประมาณแทน
เราจะมาดูตัวอย่างของปัญหาปัญหาหนึ่งที่มีความก้าวหน้าอย่างสม่ำเสมอในเชิงของการหาอัลกอริธึมที่มีประสิทธิภาพสำหรับปัญหานั้น ปัญหานี้ก็คือปัญหา "จำนวนเฉพาะ (PRIME) " ซึ่งปัญหานี้ก็คือ
เราสามารถเห็นได้ชัดเจนว่าปัญหานี้อยู่ใน โค-เอ็นพี เนื่องจากว่าหากว่าจำนวนที่รับมาเป็นจำนวนประกอบ เราสามารถใช้ความสามารถของเครื่องจักรทัวริงเชิงไม่กำหนดในการเลือกหาตัวประกอบจำนวนนั้น และตรวจสอบได้อย่างรวดเร็ว
การพิสูจน์ว่าปัญหานี้อยู่ใน เอ็นพี สามารถทำได้โดยการให้เครื่องจักรทัวริงเชิงไม่กำหนดเลือกหา generator ของกรุ๊ป ที่ประกอบด้วยจำนวนตั้งแต่ 1 ถึง n และตรวจสอบได้ในเวลารวดเร็ว และเนื่องมาจากว่าในกรณีที่ n ไม่เป็นจำนวนเฉพาะ เราจะไม่สามารถหา generator ได้ ปัญหานี้จึงอยู่ในเอ็นพี
ถัดมา ปัญหานี้ถูกพิสูจน์ว่าอยู่ใน อาร์พี และ โค-อาร์พี และอัลกอริธึมที่นำมาใช้ในการตรวจสอบถูกนำไปเป็นตัวอย่างของขั้นตอนวิธีแบบสุ่มในชั้นเรียน วิชาขั้นตอนวิธี เนื่องมาจากความง่าย และยังทำให้เห็นถึงความสามารถของการสุ่มที่ช่วยทำให้แก้ปัญหาที่ยากได้ง่ายขึ้น
ในปี 2545 ปัญหานี้ถูกพิสูจน์ว่าอยู่ใน พี เป็นการปิดปัญหานี้ลงอย่างสมบูรณ์
จะเห็นว่าการจัดปัญหานี้เข้าไปใน โค-เอ็นพี ค่อนข้างจะง่ายและชัดเจน แต่หลังจากนั้นนักวิจัยต้องใช้ความพยายามอย่างมากในการจัดปัญหานี้เข้าไปใน เอ็นพี อาร์พี และ พี ตามลำดับ
นิยามแบบอื่นๆของเอ็นพี

ลองมอง เอ็นพี ในรูปแบบของ ระบบการพิสูจน์เชิงโต้ตอบ (Interactive Proof System) ที่ประกอบด้วย คนพิสูจน์ (Prover) และคนตรวจสอบ (verifier) และมองว่าคนตรวจสอบต้องการที่จะตรวจสอบว่าตัวอย่างของปัญหาที่ให้มาเป็นตัวอย่างที่ตอบ "ใช่" ในนิยามแบบนี้ เอ็นพีก็คือระบบที่มีคนตรวจสอบที่มีคุณสมบัติดังต่อไปนี้
สำหรับตัวอย่างของปัญหาที่ตอบ "ใช่" คนพิสูจน์สามารถหาบทพิสูจน์ (proof, witness, or certificate) ที่คนตรวจสอบยอมรับได้
สำหรับตัวอย่างของปัญหาที่ตอบ "ไม่ใช่" ไม่ว่าคนพิสูจน์จะส่งบทพิสูจน์ใดก็ตามให้กับคนตรวจสอบ คนตรวจสอบสามารถหาจุดที่ผิดพลาดในบทพิสูจน์นั้นได้เสมอ
ลองนึกถึงความยากลำบากของคนตรวจสอบบทพิสูจน์ หากต้องอ่านบทพิสูจน์ทั้งหมดทุกครั้งคงเหนื่อยไม่น้อยเพราะบทพิสูจน์ในบางครั้งอาจจะยาวมากกว่า 100 หน้า แต่ก็จำเป็นที่จะต้องอ่านอย่างละเอียดเพราะว่าไม่ต้องการให้บทพิสูจน์ผิดๆผ่านการตรวจสอบไปได้ ในที่นี้ความคิดของ ระบบการพิสูจน์ที่สามารถตรวจสอบเชิงสุ่มได้ (Probabilistically Checkable Proof) จึงเกิดขึ้น ในระบบนี้คนตรวจสอบสามารถสุ่มตรวจสอบบทพิสูจน์เป็นบางจุดได้ และแน่นอนว่ามีความเป็นไปได้ว่า บทพิสูจน์ที่ผิดๆอาจจะผ่านตาไปได้เป็นบางครั้ง แต่จุดที่สำคัญอย่างหนึ่งคือบทพิสูจน์ที่ถูกต้องจะถูกยอมรับเสมอ
ผลงานที่ยิ่งใหญ่ที่สุดอย่างหนึ่งในวิทยาการคอมพิวเตอร์เชิงทฤษฎีก็คือ "นิยามแบบใหม่ของเอ็นพี" โดยใช้ระบบการพิสูจน์ที่สามารถตรวจสอบเชิงสุ่มได้ โดยที่นิยามแบบใหม่บอกไว้ว่า เอ็นพีก็คือระบบที่มีคนตรวจสอบที่มีคุณสมบัติดังนี้
สำหรับตัวอย่างของปัญหาที่ตอบ "ใช่" คนพิสูจน์จะหาบทพิสูจน์ที่คนตรวจสอบยอมรับได้เสมอ
สำหรับตัวอย่างของปัญหาที่ตอบ "ไม่ใช่" ไม่ว่าบทพิสูจน์ใดๆจะถูกส่งมา คนตรวจสอบสามารถหาจุดผิดพลาดได้ด้วยความน่าจะเป็น อย่างน้อย  {\frac {1}{2}}
และ คนตรวจสอบใช้การสุ่มไม่เกิน  O(\log n) บิตและจำนวนครั้งในการอ่านบทพิสูจน์ไม่เกินค่าคงที่ค่าหนึ่ง
นิยามแบบนี้ของ เอ็นพี บอกเราว่าคนตรวจสอบสามารถสุ่มอ่านบทพิสูจน์เป็นจุดๆ (spot-check) ได้ ผลงานนี้มีประโยชน์มหาศาลในการนำไปพิสูจน์ความยากของปัญหาการประมาณ
ตัวอย่าง

ปัญหาที่สำคัญที่อยู่ในเอ็นพีก็คือ
ปัญหาสมสัณฐานของกราฟ (Graph Isomorphism)
ปัญหาการเดินทางของพนักงานขาย (Traveling Salesman Problem)
ปัญหาความสอดคล้องแบบบูล (Boolean Satisfiability Problem)
โทรทัศน์ประเทศไทยใน พ.ศ. 2495

เหตุการณ์ที่เกิดขึ้นใน พ.ศ. 2495 ในโทรทัศน์ประเทศไทย
เหตุการณ์

กระทรวงกลาโหมออกข้อบังคับ ว่าด้วยการมอบหมายงานแก่เจ้าหน้าที่กองทัพบก โดยกำหนดให้กรมการทหารสื่อสาร (สส.) จัดตั้งแผนกกิจการวิทยุโทรทัศน์ ขึ้นตรงต่อกองการกระจายเสียงและโทรทัศน์
คณะข้าราชการทั้ง 7 ท่านในขณะนั้น ได้ดำเนินการจัดตั้งบริษัท ไทยโทรทัศน์ จำกัด โดยสามารถระดมทุนมาได้ถึง 10 ล้านบาท เมื่อวันที่ 10 พฤศจิกายน ปีเดียวกัน เพื่อทำหน้าที่เป็นผู้ดำเนินการส่งสัญญาณวิทยุโทรทัศน์แห่งแรกของประเทศไทย ซึ่งก็คือ สถานีโทรทัศน์ไทยทีวีช่อง 4 ในเวลาต่อมา (ปัจจุบันบริษัทฯถูกยุบเลิกกิจการ สำหรับกิจการสถานีโทรทัศน์ ได้อยู่ในการกำกับดูแลของบริษัท อสมท จำกัด (มหาชน) ซึ่งก็คือสถานีโทรทัศน์ช่อง 9 เอ็มคอตเอชดี นั่นเอง)
ดูเพิ่ม

รายชื่อปีในโทรทัศน์ประเทศไทย
โกปปาอีตาเลีย 2023 นัดชิงชนะเลิศ

โกปปาอีตาเลีย 2023 นัดชิงชนะเลิศ เป็นการตัดสินหาผู้ชนะของ โกปปาอีตาเลีย ฤดูกาล 2022–23, ซึ่งเป็นการแข่งขันฟุตบอลถ้วยหลักของประเทศอิตาลีเป็นฤดูกาลที่ 76 ของ โกปปาอีตาเลีย. ครั้งนี้ลงเล่นในวันที่ 24 พฤษภาคม ค.ศ. 2023 ระหว่าง ฟีออเรนตีนา และ อินแตร์นาซีโอนาเล.
อินเตอร์ชนะนัดนี้ 2–1 สำหรับพวกเขาครั้งที่สองติดต่อกันและครั้งที่เก้าแชมป์โกปปาอีตาเลียโดยรวม.
เส้นทางสู่นัดชิงชนะเลิศ

หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงเป็นชื่อแรก (H: เหย้า; A: เยือน).
| ฟีออเรนตีนา | ฟีออเรนตีนา | รอบ | อินแตร์นาซีโอนาเล | อินแตร์นาซีโอนาเล |
| --- | --- | --- | --- | --- |
| คู่แข่งขัน | ผล | โกปปาอีตาเลีย ฤดูกาล 2022–23 | คู่แข่งขัน | ผล |
| ซัมป์โดเรีย (H) | 1–0 | รอบ 16 ทีมสุดท้าย | ปาร์มา (H) | 2–1  (ต่อเวลา) |
| โตรีโน (H) | 2–1 | รอบก่อนรองชนะเลิศ | อาตาลันตา (H) | 1–0 |
| เครโมเนเซ | 2–0 (A), 0–0 (H) (2–0 agg.) | รอบรองชนะเลิศ | ยูเวนตุส | 1–1 (A), 1–0 (H) (2–1 agg.) |
แมตช์ > รายละเอียด

24 พฤษภาคม ค.ศ. 2023
21:00 CEST
| ฟีออเรนตีนา | 1–2 | อินแตร์นาซีโอนาเล |
| --- | --- | --- |
|  กอนซาเลซ  3' | รายงาน |  มาร์ติเนซ  29', 37' |
ผู้ชม: 68,500 คน
ผู้ตัดสิน: มัสซิมิเลียโน อีร์ราติ
| --- | --- |
             ฟีออเรนตีนา :              อินแตร์นาซีโอนาเล 
| --- | --- |
 ผู้เล่นยอดเยี่ยมประจำนัด:  เลาตาโร มาร์ติเนซ (อินแตร์นาซีโอนาเล) ผู้ช่วยผู้ตัดสิน:  Ciro Carbone  Alessandro Lo Cicero  ผู้ตัดสินที่สี่:  Michael Fabbri  ผู้ช่วยผู้ตัดสินสำรอง:  Sergio Ranghetti  ผู้ช่วยผู้ตัดสินวิดีโอ:  Paolo Silvio Mazzoleni  ผู้ช่วยจากผู้ช่วยผู้ตัดสินวิดีโอ:  Valerio Marini:  กฏ-กติกา 90 นาที.  30 นาทีของ การต่อเวลาพิเศษ ในกรณีที่จำเป็น.  การดวลลูกโทษ ถ้าผลการแข่งขันยังคงเสมอกัน.  มีรายชื่อตัวสำรอง 15 คน  เปลี่ยนตัวผู้เล่นสูงสุด 5 คน, ได้รับอนุญาตเปลี่ยนตัวคนที่หกในช่วงต่อเวลาพิเศษ.
ดูเพิ่ม

โกปปาอีตาเลีย ฤดูกาล 2022–23
ยูฟ่ายูโรปาลีก ฤดูกาล 2023–24
ซูแปร์โกปปาอีตาเลียนา 2023
โดเวนวูล์ฟ

| AMX-014 โดเวนวูล์ฟ > ข้อมูลทั่วไป |
| --- | --- |
ประเภท: โมบิลสูทอเนกประสงค์รุ่นผลิตจำนวนมาก
ความสูง: 22 เมตร (วัดถึงหัว)
น้ำหนัก: 36.8 ตัน (พื้นฐาน)  74.5 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 5250 กิโลวัตต์
อุปกรณ์: ปืนวัลแคน 30 มม. เกรเน็ดลันเชอร์ บีมแคนน่อน ปืนมหาอนุภาค มิสไซล์ลันเชอร์12ลำกล้อง มิสไซล์ต่อต้านยานรบ บีมเซเบอร์ บีมกันติดแขน เมก้าลันเชอร์/บีมไรเฟิล อินคอม
นักบินสำคัญ: ราคัน ดาคารัน
ด ค ก
AMX-014 โดเวนวูล์ฟ (ญี่ปุ่น:ドーベン・ウルフ ;อังกฤษ:Doven Wolf) เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า ออกแบบโดย มิกะ อาคิทากะ
เนื้อเรื่อง

โดเวนวูล์ฟเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยใช้ข้อมูลของไซโคกันดั้มมาร์คทูว์ซึ่งนีโอซีอ้อนยึดมาใช้งาน โดเวนวูล์ฟจึงมีจุดเด่นที่ติดตั้งอาวุธไว้เป็นจำนวนมากและนับเป็นโมบิลสูทรุ่นผลิตจำนวนมากที่มีพลังในการต่อสู้สูงทีเดียว นอกจากนี้โดเวนวูล์ฟยังเป็นโมบิลสูทที่มีระบบกึ่งไซคอมมิว (quasi-psycommu system) ที่สมบูรณ์แบบ ระบบนี้จะแสกนคลื่นสมองของนักบินเพื่อให้สามารถควบคุมอาวุธอินคอมซึ่งติดอยู่ด้านหลังได้ อินคอมนี้เมื่อใช้งานจะแยกไปจากโดเวนวูล์ฟโดยมีสายเคเบิลเชื่อมไว้ส่งสัญญาณและยิงบีมโจมตีศัตรูจากมุมต่างๆได้ ส่วนแขนของโดเวนวูล์ฟยังสามารถปล่อยแยกไปจากตัวเพื่อยิงโจมตีศัตรูได้ ซึ่งในแขนของโดเวนวูล์ฟจะมีแขนกลซึ่งใช้จับบีมเซเบอร์ไว้ป้องกันตัวในขณะที่ปล่อยแขนออกไป บีมไรเฟิลขนาดใหญ่ของโดเวนวูล์ฟยังสามารถเชื่อมต่อกับปืนมหาอนุภาคที่ส่วนท้องกลายเป็นเมก้าลันเชอร์ที่มีพลังทำลายสูงขึ้นหลายเท่าได้
เนื่องจากเป็นโมบิลสูทที่มีพลังในการต่อสู้สูงมาก โดเวนวูล์ฟจึงได้รับเลือกเป็นโมบิลสูทรุ่นผลิตจำนวนมากแทนซาคุทรีและนับเป็นโมบิลสูทรุ่นผลิตจำนวนมากซึ่งแข็งแกร่งที่สุดในขณะนั้น เมื่อเกรมี่ โตโต้ได้ก่อกบฏเพื่อชิงอำนาจจากฮามาน คานนั้น โดเวนวูล์ฟเป็นโมบิลสูทของหน่วยสเปซวูล์ฟที่มีราคัน ดาคารันเป็นหัวหน้าหน่วย ซึ่งหน่วยสเปซวูล์ฟได้สังหารหัวหน้าหน่วยรอยัลการ์ด คาร่า ซูน และ มัชชิมา เซโลที่ยังภักดีต่อฮามานได้ แต่ในที่สุดราคันเองก็ถูกดับเบิ้ลเซต้ากันดั้มของจูโด อชิตะทำลาย
โดเวนวูล์ฟยังปรากฏตัวในภาพยนตร์คอมพิวเตอร์กราฟิกส์ขนาดสั้น กันดั้มอีโวลฟ์ตอนที่ 10
กันดั้มมาร์คไฟฟ์

| ORX-013 กันดั้มมาร์คไฟฟ์ > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 22.8 เมตร (วัดถึงหัว)
น้ำหนัก: 39.8 ตัน (พื้นฐาน)  85.31 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 5320 กิโลวัตต์
อุปกรณ์: บีมแคนน่อน/บีมเซเบอร์ บีมไรเฟิล อินคอม โล่ มิสไซล์พ็อด
นักบินสำคัญ: เบรฟ ค็อด
ด ค ก
ปรากฏตัวในนิยายประกอบภาพ กันดั้มเซนติเนล ออกแบบโดยมิกะ อาคิทากะ
กันดั้มมาร์คไฟฟ์เป็นโมบิลสูทของสหพันธ์โลกซึ่งได้รับการพัฒนาโดยสถาบันวิจัยออกัสต้าโดยให้เป็นไซโคกันดั้มขนาดเล็กและให้คนธรรมดาสามารถควบคุมได้อย่างมีประสิทธิภาพด้วยระบบกึ่งไซคอมมิวสำหรับควบคุมอาวุธอินคอม กันดั้มมาร์คไฟฟ์เป็นโมบิลสูทที่มีสมรรถนะสูง โล่ของกันดั้มมาร์คไฟฟ์ติดตั้งท่อขับดันไว้คล้ายกับชิลด์บูสเตอร์ของกันดั้มเฮเซล บีมแคนน่อนด้านหลังของกันดั้มมาร์คไฟฟ์สามารถถอดออกมาใช้เป็นบีมเซเบอร์ได้ และยังสามารถติดมิสไซล์พ็อดไว้ที่ไหล่ได้อีกด้วย
ในจำนวนกันดั้มมาร์คไฟฟ์ที่สร้างมาทั้งสามเครื่องนั้น เครื่องหนึ่งได้ถูกส่งไปให้กับกองกำลังนีโอซีอ้อนหลังจากที่ศึกกรีปส์ได้สิ้นสุดลง ซึ่งนีโอซีอ้อนด้ใช้ข้อมูลของกันดั้มมาร์คไฟฟ์ในการพัฒนาระบบกึ่งไซคอมมิวของโดเวนวูล์ฟ และอีกเครื่องประจำการกับกองยานของนายพลไบรอัน เอโนซึ่งได้รับคำสั่งให้ช่วยเสริมกำลังของหน่วยเฉพาะกิจอัลฟาในการกวาดล้างกลุ่มนิวดีไซส์ แต่นายพลไบรอันได้ทรยศไปเข้ากับกลุ่มนิวดีไซส์แทน และเบรฟ ค็อด ผู้นำของนิวดีไซส์ก็ได้ใช้กันดั้มมาร์คไฟฟ์เป็นโมบิลสูทประจำตัวในการต่อสู้ที่เอเยอร์ซิตี้บนดวงจันทร์ ซึ่งเบรฟได้ทำลายโมบิลสูทของหน่วยอัลฟาไปมากมายรวมถึงฟุลอาเมอร์ดับเบิ้ลเซต้าทั้งสามเครื่อง จนกระทั่งในการต่อสู้กับเอ็กตร้าออดินารี ซูพีเรียร์กันดั้ม แม้เบรฟจะมีฝีมือที่เหนือกว่าเรียว รูทซ์ซึ่งเป็นนักบินมาก แต่ก็พลาดท่าต่อปัญญาประดิษฐ์ของซูพีเรียร์กันดั้ม ALICE
รูปแบบอื่นๆ > ORX-012 กันดั้มมาร์คโฟว์

ปรากฏตัวครั้งแรกในวิดีโอเกม เอสดีกันดั้มจีเจเนเรชันซีโร่ ออกแบบโดยจุนยะ อิชิงาคิ เป็นโมบิลสูทของทิทานส์ซึ่งพัฒนาโดยสถาบันวิจัยออกัสต้าและใช้ข้อมูลจากกันดั้มมาร์คทรีของแอนาไฮม์อิเล็กทรอนิก กันดั้มมาร์คโฟว์เป็นโมบิลสูทเครื่องแรกซึ่งมีระบบกึ่งไซคอมมิวที่สมบูรณ์และเป็นต้นแบบของกันดั้มมาร์คไฟฟ์
ดูเพิ่ม

รายชื่อหุ่นยนต์ใน Universal Century
เอเชียนเกมส์ฤดูหนาว 2007

| --- | --- |

เมืองเจ้าภาพ: ฉางชุน,  จีน
ประเทศเข้าร่วม: 26
นักกีฬาเข้าร่วม: 796 คน
กีฬา: 47 รายการ ใน 10 ชนิดกีฬา
พิธีเปิด: 28 มกราคม ค.ศ. 2007
พิธีปิด: 4 กุมภาพันธ์ ค.ศ. 2007
ประธานพิธี: ---
นักกีฬาปฏิญาณ: ---
ผู้ตัดสินปฏิญาณ: ---
ผู้จุดคบเพลิง: ---
สนามกีฬาหลัก: ---
การแข่งขันกีฬาเอเชียนเกมส์ฤดูหนาว 2007 เป็นมหกรรมกีฬาเอเชียนเกมส์ฤดูหนาว ครั้งที่ 6 จัดขึ้นที่เมืองฉางชุน ประเทศจีน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 2 ของประเทศจีน จัดขึ้นระหว่างวันที่ 28 มกราคม- 4 กุมภาพันธ์ พ.ศ. 2550 มีประเทศเข้าร่วมการแข่งขัน 26 ประเทศ นักกีฬา 796 คน ในการแข่งขัน 47 รายการ(10 ชนิดกีฬา) เอเชียนเกมส์ครั้งนี้เป็นเอเชียนเกมส์ที่มีนักกีฬาเข้าร่วมการแข่งขันมากที่สุดเท่าที่เคยมีมา
ประเทศที่เข้าร่วมในการแข่งขัน

มีประเทศที่เข้าร่วมการแข่งขันทั้งสิ้น 26 ประเทศ ประกอบไปด้วย
จีน (เจ้าภาพ)
อัฟกานิสถาน
ฮ่องกง
อินเดีย
อิหร่าน
จอร์แดน
ญี่ปุ่น
คาซัคสถาน
คีร์กีซสถาน
เกาหลีใต้
คูเวต
เลบานอน
มาเก๊า
มาเลเซีย
มองโกเลีย
เนปาล
ปากีสถาน
ฟิลิปปินส์
ปาเลสไตน์
เกาหลีเหนือ
ไทย
ทาจิกิสถาน
เติร์กเมนิสถาน
จีนไทเป
สหรัฐอาหรับเอมิเรตส์
อุซเบกิสถาน